stanford-oval/wikipedia huggingface dataset:
VMware
מוצרים > חלק מהמוצרים המוכרים שלה

vSphere - שם כולל לחבילת תוכנה המכילה בתוכה המון תתי תוכנות (כגון: esxi, Vcenter, Vsphere client ועוד..), בדרך כלל כשמדברים על vsphere מתכוונים ל-vsphere client, אפליקציית לקוח המשמשת לניהול vCenter, ESXi ועוד.
vCenter - מוצר בפני עצמו אותו נדרש לרכוש בנפרד, מאפשר ניטור וניהול של שרתי ESXI מרובים, כלומר במקום להתחבר לכל שרת ESXI בזמן נתון, ניתן לנהל שרתים מרובים מאותו הממשק (vSphere Client).
VMware Workstation - (יצא לשוק בשנת 1999) - תוכנה זו מאפשרת להריץ מספר מערכות ההפעלה וירטואליות (המיועדות לפלטפורמת x86 או x86-64) על מחשב PC בודד, בו-זמנית. תוכנה זו אינה מערכת הפעלה, אלא יישום שרץ על השרת. התוכנה יכולה לרוץ על סביבת חלונות וגם על סביבת לינוקס. התוכנה חינמית ונחשבת מהפחות מוצלחות של החברה. הרעיון של התוכנה הזו הוא שניתן יהיה להריץ מערכת הפעלה נוספת על המחשב האישי, ולכן גרסה זו אינה נפוצה בשרתים. מאחר שמדובר על המשתמש הביתי, המערכת עוד רחוקה מלהיות יציבה בשרתים ומי שמריץ מערכת זו יודע על המון קריסות של היישום בשרתי ייצור.
VMware ESX - מערכת הפעלה עצמאית (מבוססת Unix, על לינוקס 2.6 Red-Hat), היתרון העצום של ESX על המתחרות היא שימוש מזערי במשאבי מערכת לטובת מערכת ההפעלה מה שמאפשר להקצות משאבים רבים יותר למערכות הווירטואליות. למעשה ב-VMWARE טוענים שהפקודות והבקשות לא עוברות דרך מערכת ההפעלה כאשר שרת וירטואלי פונה לחומרה, אלא הפקודות מבוצעות ישירות על החומרה בדומה לשרת ייעודי. לטענתם השרת הווירטואלי פונה למערכת ההפעלה בבקשות כלשהן, ומערכת ההפעלה מקצה לשרת הווירטואלי זמן ונפח עבודה מול רכיב החומרה, ולאחר מכן השרת הווירטואלי פונה ישירות לרכיב החומרה מבלי צורך בשכבה נוספת של עיבוד נתונים. בכך מערכת ההפעלה אינה עובדת קשה אלא רק מגשרת בין הצדדים ולאחר מכן מרפה ונותנת להם לתקשר. לכן מערכת ה-ESX קטנה ולא זללנית, ואפילו יש גרסאות שלה שהן 32 ביט ועדיין ניתן להריץ עליהן שרתים וירטואליים 64 ביט. המערכת מבוססת LINUX והיא אחת המערכות היציבות והטובות בעולם הווירטואליזציה.
VMware ESXI - גרסה קלה של ה-ESX, מערכת קטנה יותר ומוגבלת יותר, המדברת ישירות עם החומרה. המערכת חינמית וניתנת לארגונים ולעסקים במטרה שכשיגדלו ירכשו את ה-ESX, מבחינת הווירטואליזציה היא זהה ל-ESX. כאשר הושקה גרסה 5 של הפלטפורמה, גרסת ה-ESX של השרתים הופסקה, והגרסה הקיימת לשרתים היא רק ESXi.
VMware Fusion - (יצא לשוק בשנת 2007) - תוכנה זו מאפשרת לסנכרן בין תוכנה בחלונות, להעבירה ולהציגה ישירות במק במצב וירטואלי, תוכנה זו מיועדת למחשבי MAC (של APPLE) אשר מריצים עליהם מערכת הפעלה OS X, ובדרך כלל משתמשים עובדים איתה כדי להתקין מערכת הפעלה של WINDOWS למען יוכלו לעבוד בקלות עם תוכנות כמו OFFICE וכולי.
VMware Player - תוכנה זו נועדה למשתמשים שאינם בעלי רישיון לשימוש בתוכנות VMware Fusion או VMware Workstation, ומאפשרת להריץ מכונות וירטואליות שנוצרו מבעוד מועד. במקור לא ניתן היה ליצור מכונות וירטואליות באמצעות תוכנה זו, אך הגבלה זו הוסרה בגרסה 3.0.1.
ראו גם

מכונה וירטואלית
וירטואליזציה
מחשוב ענן
הערות שוליים

↑  EMC Completes Acquisition of VMware
↑  סרגיי וסצ'ונוק, ‏רוכבת על ענן: מה הפך את חברת VMware להשקעה מעניינת?, באתר גלובס, 11 בפברואר 2020
↑  VMware Completes Acquisition of B-hive Networks
↑  יניב הלפרין, עד שיימצא מחליף: זיין רואו, סמנכ"ל הכספים, מונה למנכ"ל VMware, "אנשים ומחשבים", 14 בינואר 2021
↑  ליטל סמט, העסקה השלישית בגודלה בענף הטכנולוגיה: ברודקום רוכשת את VMware ב-61 מיליארד דולר, באתר כלכליסט, 26 במאי 2022
| --- | --- |
בקרת זהויות :  NDL: 01145763  VIAF: 259761774   WorldCat (עם VIAF): 259761774
לוקאס העכביש

| --- | --- |
 מבוסס על:  סרטונים יוטיוב קצרים
 סוגה:  ילדים
 יוצרים:  ג'ושוע סלייס
 מדבבים:  לוקאס סלייס וכו'
 מדבבים בעברית:  אליענה מגון וכו'
 ארץ מקור:  קנדה קנדה
 שפות:  אנגלית
 הפקה
 אורך פרק:  6 דקות
 שידור
 רשת שידור:  Cartoonito
 רשת שידור בישראל:  ערוץ הופ!
 תקופת שידור מקורית:  שידורי סרטוני היוטיוב התחילו ב-2017 הסדרה החלה לשדר בשנת 2021 – הווה
 תקופת שידור בישראל:  2022 – הווה
 קישורים חיצוניים
 www.lucasthespider.com
 דף התוכנית ב-IMDb
 
לוקאס העכביש (באנגלית: Lucas the Spider) היא סדרת טלוויזיה קנדית לילדים שנוצרה על ידי ג'ושוע סלייס. בקנדה הסדרה שודרה ב-Cartoonito בשנת 2021 ובישראל בשנת 2022 בערוץ הופ!. אורכו של פרק מהתוכנית הוא 6 דקות.
לפני הוצאת הסדרה יצאו סרטוני הנפשה קצרים בשנת 2017 המבוססים על לוקאס.
עלילה

לוקאס העכביש וחבריו עוברים בכל פרק הרפתקה.
דמויות

לוקאס (Lucas): עכביש מסוג קופצני אפור, הדמות המרכזית בתוכנית.
פינדלי (Findley): זבוב ציאן, חברו הטוב ביותר של לוקאס.
ארלו (Arlo): ינשוף כחול, יש לו בובת עכבר לבנה, חיי עם אימו הלא ידועה שלא הופיעה באף אחד מהפרקים.
בודי (Bodhi): זיקית ירוקה.
מייזי (Maizie): דבורה צהובה בעלת פרח ורוד על ראשה, אוהבת לרקוד.
אבוקדו (Avocado): כלבה אוכרה לבנה, יש לה צעצוע חד קרן מג'נטה רועש.
דימפלס: דגה סגולה ורודה שושנה.
ביסקוויט: סוסון ים צהוב, הוא היחיד בתכונית שלא מדבר.
דיבוב

הדיבוב העברי הופק על ידי ענבר שטגר עזרא ובוים על ידי דור סרוגו.
לסרטונים לא היה דיבוב עברי.
| שם הדמות | מדבב\ת בשפת המקור | מדבב\ת בעברית |
| --- | --- | --- |
| לוקאס | לוקאס סלייס | אליענה מגון |
המדבבים באנגלית של חבריו של לוקאס לא ידועים.
מוסטי (סדרת טלוויזיה)

| --- | --- |
 סוגה:  ילדים
 יוצרים:  ריי גוסנס 
 מדבבים בעברית:  שי זורניצר (גלגול שני) ענת ניב (גלגול שלישי)
 ארץ מקור:  בריטניה בריטניה בלגיה בלגיה
 שפות:  אנגלית, הולנדית, צרפתית וגרמנית
 מספר עונות:  3 (לא ידוע)
 מספר פרקים:  208 (לא ידוע)
 הפקה
 מוזיקה:  Luc Jan Frans Smets 
 אורך פרק:  5 דקות
 שידור
 רשת שידור:  Ketnet (גלגול ראשון) BabyFirst (גלגול שני) Kindernet (גלגול שלישי)
 רשת שידור בישראל:  גלגול שני: ערוץ הילדים וערוץ לולי גלגול שלישי: ערוץ הופ!
 תקופת שידור מקורית:  גלגול ראשון: 1968 גלגול שני: 1990 גלגול שלישי: 2006 – הווה
 תקופת שידור בישראל:  גלגול שני: 1997 גלגול שלישי: 2009
 
מוסטי (באנגלית: Musti) היא סדרת טלוויזיה מונפשת בריטית-בלגית שנוצרה על ידי ריי גוסנס. הסדרה בעלת שלושה גלגולים: הגלגול הראשון שודר ב-Ketnet בשנת 1968 ואינו שודר בישראל. הגלגול השני יצא בשנת 1990 ושודר בערוץ Baby First ובישראל שודר בערוץ הילדים ובערוץ לולי 7 שנים לאחר הוצאת הסדרה במקור. הגלגול השלישי יצא בשנת 2006 ושודר ב-Kindernet (ערוץ מבית היוצר של ניקלודיאון) ובישראל בשנת 2009 בערוץ הופ!.
עלילה

מוסטי הוא חתול לבן שגר ליד חבריו, בכל פרק הוא וחבריו יבלו את זמנם במשחקים בחצר או בחווה השכנה.
דמויות

מוסטי (Musti): חתול לבן, הדמות המרכזית בתוכנית.
מר ארנב (Mr. Rabbit): ארנב חום, חברו של מוסטי.
מר וגברת צב (Miss Tortoise/Mrs. Turtle): שני צבים ירוקים, חבריהם של מוסטי.
מר כלב (Mr. Dog): כלב צהוב, חברו של מוסטי.
גברת קיפודה (Miss Hedgehog): קיפודה שחורה, חברתו של מוסטי.
מדבבים

לגלגול הראשון אין דיבוב עברי
הדיבוב העברי של הגלגול השני הופק ובוים על ידי נינה אמיר
| שם הדמות | מדבב\ת בעברית |
| --- | --- |
מספר: שי זורניצר
מפיקת הדיבוב העברי של הגלגול השלישי המפיקה הייתה ענבר שטגר עזרא ובמאית הייתה אפי בן ישראל
| שם הדמות | מדבב\ת בעברית |
| --- | --- |
מספר: ענת ניב
| --- | --- |
בקרת זהויות :  MusicBrainz: c36458cd-4da3-4dd9-aa29-3496bf31932d
מרדית' וילסון

| --- | --- |

 לידה:  18 במאי 1902 מייסון סיטי, ארצות הברית 
 פטירה:  15 ביוני 1984 (בגיל 82) סנטה מוניקה, ארצות הברית 
 שם לידה:  Robert Meredith Reiniger Willson 
 מוקד פעילות:  ארצות הברית 
 תקופת הפעילות:  מ-1921 
 מקום לימודים:  בית הספר ג'וליארד, תיכון מייסון סיטי 
 שפה מועדפת:  אנגלית 
 כלי נגינה:  פסנתר, חליל צד 
 חברת תקליטים:  RCA ויקטור 
 בן או בת זוג:  ריני זרובה וילסון (13 במרץ 1948–6 בדצמבר 1966) 
 פרסים והוקרה:  מדליית החירות הנשיאותית  כוכב בשדרת הכוכבים בהוליווד 
 meredithwillson.com
 פרופיל ב-IMDb
 
רוברט רייניגר מרדית' וילסון (באנגלית: Robert Reiniger Meredith Willson;‏ 18 במאי 1902 – 15 ביוני 1984) היה חלילן, מלחין, מנצח, מעבד מוזיקלי, מוביל הרכב, מחזאי וסופר אמריקאי. ידוע בעיקר בזכות כתיבת הספר, המוזיקה והמילים למחזמר "איש המוזיקה" (אנ') משנת 1957 שהפך ללהיט בברודוויי ו-"It's Beginning to Look a Lot Like Christmas" משנת 1951. וילסון כתב עוד שלושה מחזות זמר, שניים מהם הועלו בברודוויי, והלחין סימפוניות ושירים פופולריים. הוא היה מועמד פעמיים לפרסי אוסקר עבור פסקולי קולנוע.
ראשית חייו

וילסון נולד במייסון סיטי (אנ'), איווה, לרוזלי רייניגר וילסון וג'ון דייוויד וילסון. היה לו אח הגדול ממנו בשנתיים, ג'ון סדריק, ואחות הגדולה ממנו ב-12 שנים, סופרת הילדים דיקסי וילסון (אנ'). וילסון למד במכון ניו יורק לאמנות המוזיקה של פרנק דאמרוש (שהפך מאוחר יותר לבית הספר ג'וליארד). הוא התחתן עם אהובתו מהתיכון, אליזבת "פגי" וילסון, ב-29 באוגוסט 1920; הם היו נשואים 26 שנים.
בילדותו, וילסון ניגן בתוף בס עבור להקת צבא הישע. הוא הפך לנגן חליל ופיקולו מצטיין שהצליח מספיק כדי להיות חבר בלהקתו של ג'ון פיליפ סוזה (1921–1924) ומאוחר יותר בתזמורת הפילהרמונית של ניו יורק תחת ארטורו טוסקניני (1924–1929). לאחר מכן עבר לסן פרנסיסקו, קליפורניה, כמנהל הקונצרטים של תחנת הרדיו KFRC (אנ'), ולאחר מכן כמנהל מוזיקלי של רשת הרדיו NBC בהוליווד. הופעת הבכורה שלו בשידור הייתה ב-1928 בתוכנית "Blue Monday Jamboree" (אנ').
הוליווד

עבודתו של וילסון בסרטים כללה את הפסקול ל"הדיקטטור הגדול" של צ'ארלי צ'פלין (1940) (מועמדות לפרס אוסקר עבור הפסקול המקורי הטוב ביותר), ועיבוד מוזיקה לפסקול של "השועלים הקטנים" של ויליאם ויילר (1941) (מועמדות לפרס אוסקר עבור הפסקול המוזיקלי הטוב ביותר של סרט דרמה).
במהלך מלחמת העולם השנייה, וילסון עבד עבור שירות הרדיו של הכוחות המזוינים של ארצות הברית (אנ') (AFRS). במהלך עבודתו עם AFRS שיתף פעולה עם ג'ורג' ברנס, גרייסי אלן וביל גודווין (אנ'). הוא עבד עם שלושתם כמוביל ההרכב, וכדמות קבועה בתוכנית הרדיו "Burns and Allen" (אנ'). הוא שיחק גבר ביישן שתמיד מנסה לקבל עצות לגבי נשים.
בשנת 1942 הייתה לוילסון תוכנית משלו ב-NBC. "המוזיקה של מרדית' וילסון" החליפה את התוכנית "Fibber McGee and Molly" (אנ') במהלך הקיץ. התוכנית "Sparkle Time" (אנ'), ששודרה ב-CBS בשנים 1946–1947, הייתה תוכנית הרדיו הראשונה של וילסון ששודרה במשך עונה שלמה.
כשחזר לרדיו לאחר מלחמת העולם השנייה, יצר וילסון את "האנשים המדברים" – קבוצת מקהלה שדיברה יחדיו בו זמנית עבור פרסומות ברדיו. בשנת 1950 הפך למנהל המוזיקלי של התוכנית "The Big Show" (אנ'), תוכנית קומית בת 90 דקות בהנחיית השחקנית טלולה בנקהאד (אנ') ובהשתתפות כמה מהבדרנים הידועים בעולם. הוא כתב את השיר "May the Good Lord Bless and Keep You" (אנ') עבור התוכנית. בנקהאד נהגה להגיד את המילים על גבי המוזיקה המתנגנת בסוף כל שידור. עבד גם בתוכנית הרדיו של ג'ק בני, והנחה תוכנית משלו ב-1949. במשך כמה שנים בתחילת שנות ה-50, וילסון היה חבר פאנל קבוע בתוכנית המשחקים "The Name's the Same" (אנ'); מאוחר יותר ציין שעשה זאת תמורת משכורת קבועה, שאותה חסך למען הפרויקט המוזיקלי שלו בברודוויי.
בשנת 1950 וילסון שימש כמנהל מוזיקלי של "The California Story", חגיגת מאה השנים של קליפורניה בהוליווד בול. במאי המופע, ולדימיר רוסינג (אנ'), הכיר לוילסון את הסופר פרנקלין לייסי (אנ'), שהוכיח את עצמו כגורם מרכזי בפיתוח קו העלילה עבור המחזמר עליו עבד וילסון, שהפך ל"איש המוזיקה". לאחר המופע, עבד על שני מופעים דומים עם רוסינג, "The Oregon Story" ב-1959 ו-"The Kansas Story" ב-1961.
ברודוויי

היצירה המפורסמת ביותר של וילסון, "איש המוזיקה", הועלתה בבכורה בברודוויי ב-1957, ועובדה פעמיים לקולנוע (ב-1962 וב-2003 (אנ')). הוא כינה את זה "ניסיון של בחור מאיווה לחלוק כבוד למדינת הולדתו". לקח לוילסון שמונה שנים ו-30 תיקונים להשלים את המחזמר, עבורו כתב יותר מ-40 שירים. המחזמר, בכיכובם של רוברט פרסטון וברברה קוק (אנ'), זכה להצלחה מסחררת, והועלה בברודוויי 1,375 פעמים במשך שלוש וחצי שנים. הקלטת צוות השחקנים זכתה בפרס גראמי הראשון לאלבום השחקנים המקורי הטוב ביותר (ברודוויי או טלוויזיה) (אנ'). לאחר מכן ערך המופע סיבוב הופעות ארצי והפקות בין-לאומיות. הוא הופק במרכז העיר ניו יורק (אנ') ב-1980 עם דיק ואן דייק בתפקיד הראשי ומג באסרט (אנ') בתפקיד מריאן. ההפקה מחדש הראשונה בברודוויי נפתחה בשנת 2000 בתיאטרון ניל סיימון עם קרייג בירקו (אנ') בתפקיד הרולד היל ורבקה לוקר (אנ') בתפקיד מריאן. ההפקה רצה במשך 699 הופעות. ההפקה מחדש השנייה בברודוויי עלתה לראשונה ב-10 בפברואר 2022 ב-Winter Garden Theatre (אנ'), בכיכובם של יו ג'קמן בתור הרולד וסאטון פוסטר בתור מריאן. בשנת 1959 הקליטו וילסון ואשתו השנייה, רלינה "ריני" זרובה, אלבום בשם "and Then I Wrote The Music Man ...", שבו הם סוקרים את ההיסטוריה של המחזמר ושרים שירים ממנו. בשנת 2010 בריאן דארסי ג'יימס (אנ') וקלי אוהרה (אנ') שיחקו את וילסון וריני בהפקה מחוץ לברודוויי המבוססת על האלבום הזה.
המחזמר השני של וילסון, "מולי בראון הבלתי נלאית" (אנ'), רץ בברודוויי במשך 532 הופעות מ-1960 עד 1962 והופק כסרט בשנת 1964 בכיכובה של דבי ריינולדס. המחזמר השלישי שלו בברודוויי היה עיבוד לסרט "נס ברחוב 34", בשם "Here's Love" (אנ'). המחזמר נחשב לכישלון מהיר, אבל למעשה רץ במשך שמונה חודשים בברודוויי בשנים 1963–1964 (334 הצגות). המחזמר הרביעי, האחרון והפחות מוצלח שלו היה 1491 (אנ'), שסיפר את סיפור ניסיונותיו של קולומבוס לממן את מסעו המפורסם. הוא הופק על ידי ה-"Los Angeles Civic Light Opera" (אנ') ב-1969, אך לא בברודוויי.
עבודות אחרות > מוזיקה קלאסית

הסימפוניה מס' 1 בפה מינור של וילסון: "A Symphony of San Francisco" והסימפוניה מס' 2 שלו במי מינור: "Missions of California" הוקלטו ב-1999 בניצוחו של ויליאם סטרומברג על התזמורת הסימפונית של מוסקבה (אנ'). יצירות סימפוניות אחרות כוללות את ה-"O. O. McIntyre"‏ (אנ'), "Symphonic Variations on an American Theme and Anthem"‏, השיר הסימפוני "Jervis Bay" ו-"Ask Not", המשלב ציטוטים מנאום ההשבעה של ג'ון פ. קנדי. כמחווה ל-Idyllwild Arts Academy (אנ'), וילסון הלחין את "In Idyllwild" לתזמורת, מקהלה, סולו ווקאלי וקרן האלפים. המוזיקה הקאמרית של וילסון כוללת את "A Suite for Flute".
עבודות אחרות > ספיישלים טלוויזיוניים

בשנת 1958 וילסון הופיע בתוכנית המשחקים המשודרת בטלוויזיה "I've Got a Secret" (אנ'). הסוד שלו היה שהוא "כתב את שיר הנושא החדש של צבא הישע". וילסון כתב את השיר "With Banners and Bonnets They Come", במיוחד עבור צבא הישע. השיר היה התייחסות ישירה לשימוש של צבא הישע במדים, דגלים וסמלים כדי "לאהוב את הלא אהוב". בספיישל הטלוויזיה, וילסון ניצח על להקת הסגל של ניו יורק בזמן שקצין בצבא הישע, אולף לונדגרן, שר את השיר.
בשנת 1964 וילסון הפיק שלושה תוכניות קיץ מקוריות עבור CBS תחת הכותרת "Texaco Star Parade". הראשון הוקרן בבכורה ב-5 ביוני 1964, וכיכבו בו וילסון ואשתו ריני. הופיעו בו כוכבי אורח כגון קטרינה ולנטה וסרג'יו פרנצ'י (אנ'), ובוצע בו שיר עם וילסון המוביל ארבע להקות צבאיות המורכבות מ-500 חברי להקת תיכון בקליפורניה. בספיישל השני כיכבה דבי ריינולדס ושרה שירים ששרה ב"מולי בראון הבלתי נלאית". ב-28 ביולי וילסון וריני אירחו את הספיישל השלישי, בו הוצגו מספר הפקות של וילסון עם 1,000 מתנדבי חיל הנחתים ממחנה פנדלטון (אנ'). כוכבי אורח היו ויקי קאר (אנ'), ג'ק ג'ונס (אנ'), פרדריק המקה (אנ') והצמד ג'ו ואדי (אנ').
עבודות אחרות > שירים פופולריים

וילסון כתב מספר שירים ידועים, כמו "You and I", עבור גלן מילר ב-1941, להיט מס' 1 במצעדי הבילבורד. הוא הוקלט גם על ידי בינג קרוסבי, ועל ידי טומי דורסי עם שירה של פרנק סינטרה.
שלושה שירים מאיש המוזיקה הפכו לסטנדרטים אמריקאים: "Seventy-Six Trombones" (אנ')‏, "Gary, Indiana" ו-Till There Was You, שבמקור נקרא "Till I Met You".
שירים פופולריים נוספים של וילסון כוללים את "It's Beginning to Look a Lot Like Christmas" (שפורסם בשם "It's Beginning to Look Like Christmas"), "May the Good Lord Bless and Keep You" (אנ'), ו-"I See the Moon" (אנ'). הוא כתב את שיר הקרב (אנ') של אוניברסיטת איווה, "Iowa Fight Song" (אנ'), וכן את "For I for S Forever" של אוניברסיטת המדינה של איווה. הוא גם כתב את שיר הקרב עבור התיכון בעיר הולדתו "!Mason City, Go".
יצירה יוצאת דופן בעבודותיו של וילסון היא "Chicken Fat" (אנ'), שנכתבה בשנת 1962. בבתי ספר ברחבי ארצות הבריחת, היה זה שיר הנושא של תוכנית הכושר לנוער של הנשיא ג'ון פ. קנדי. עם שירה אנרגטית של רוברט פרסטון, להקת מצעדים תזמורתית, ומקהלה מלאה, הוא הוקלט במהלך עבודה על הסרט איש המוזיקה. קיימות שתי גרסאות של השיר: אחת באורך של שלוש דקות וידידותית לרדיו וגרסה ארוכה יותר באורך של שש דקות לשימוש באולם ההתעמלות. בשנת 2014 נעשה שימוש בהקלטה מחודשת של "Chicken Fat" בפרסומת בטלוויזיה לאייפון 5S.
עבודות אחרות > אוטוביוגרפיה

וילסון כתב שלושה ספרי זיכרונות: "And There I Stood With My Piccolo"‏ (1948), "Eggs I Have Laid"‏ (1955), ו-"But He Doesn't Know the Territory"‏ (1959).
חיים אישיים

וילסון היה נשוי שלוש פעמים. הוא התגרש מאשתו הראשונה, אליזבת, כפי שדווח בדיווח חדשות מ-5 במרץ 1947. ככל הנראה לא היה ביניהם קשר לאחר הגירושים, ובשלושת ספרי זיכרונותיו אליזבת לא מוזכרת אף לא פעם אחת, למרות שהוא הפתיע אותה כששלח לה ורדים ב-20 באוגוסט 1970, שהיה אמור להיות יום הנישואין ה-50 שלהם.
וילסון התחתן עם רלינה "ריני" זרובה, זמרת אופרה רוסית, ב-13 במרץ 1948. היא נפטרה ב-6 בדצמבר 1966. וילסון התחתן עם רוזמרי סאליבן בפברואר 1968. במשך שנים התגורר בברנטווד (אנ'), קליפורניה; הוא זכור על ידי חברים ושכנים כמארח חם וחבר שלא אהב דבר יותר מאשר לנגן בפסנתר ולשיר במסיבות. לעיתים קרובות הוא נתן לאורחים עותקים חתומים של אלבומו "Meredith Willson Sings Songs from The Music Man". ב-1982 הוא ורוזמרי הופיעו בקהל של "The Lawrence Welk Show".
וילסון חזר מספר פעמים לעיר הולדתו לפסטיבל הלהקה של צפון איווה, אירוע שנתי שחוגג מוזיקה עם דגש מיוחד על תזמורות צועדות. במייסון סיטי הייתה הקרנת הבכורה של סרט הקולנוע "איש המוזיקה" ב-1962, בהנחייתו של מושל איווה נורמן ארבי, שתוכננה לזמן הפסטיבל. כמו דמותו הרולד היל, וילסון הוביל את "המצעד הגדול" בעיר, והאירוע כלל הופעות מיוחדות של כוכבי הסרט שירלי ג'ונס ורוברט פרסטון.
וילסון היה חבר באחוות להקת הכבוד הלאומית, Kappa Kappa Psi (אנ').
וילסון מת מאי ספיקת לב בשנת 1984 בגיל 82. להלווייתו הגיעו מעריצים לבושים בתלבושות של "איש המוזיקה". וילסון קבור במייסון סיטי.
מורשת

לאחר מותו, ב-23 ביוני 1987 קיבל וילסון את מדליית החירות הנשיאותית מהנשיא רונלד רייגן.
בשנת 1999 שירות הדואר של ארצות הברית הנפיק בול דואר של וילסון.
בית ילדותו של וילסון במייסון סיטי, איווה, הוא חלק מ"כיכר איש המוזיקה", שנפתחה ב-2002.
האלמה מאטר שלו, בית הספר ג'וליארד, הקדיש את בית המגורים הראשון והיחיד שלו לוילסון ב-2005.
"Till There Was You" מאיש המוזיקה היה שיר אהוב על הביטלס, והם הקליטו גרסה לשיר, שיצאה באלבומם השני בבריטניה ובארצות הברית, With the beatles ו-!Meet The Beatles. הם ביצעו את השיר בהופעה הראשונה שלהם במופע של אד סאליבן ב-1964.
ניתן למצוא את עבודותיו של וילסון ב-"Great American Songbook Foundation" (אנ')‏.
ביבליוגרפיה

וילסון, מרדית'. And There I Stood with My Piccolo. מיניאפוליס. הוצאת אוניברסיטת מינסוטה, 1948, 2009.
וילסון, מרדית'. Eggs I Have Laid, הולט, 1955.
וילסון, מרדית'. But He Doesn't Know the Territory. מיניאפוליס. הוצאת אוניברסיטת מינסוטה 1959, 2009. מתאר את תהליך היצירה של איש המוזיקה.
הפניות

Skipper, John C. (2000), Meredith Willson: The Unsinkable Music Man Savas Pub. Co, ISBN 1-882810-78-3
Oates, Bill (2005), Meredith Willson-America's Music Man, Author House, ISBN 978-1-4208-3525-0
השקעה אלטרנטיבית

השקעה אלטרנטיבית היא השקעה שאינה נסחרת בשוק ההון, וכוללת שורה של אפשרויות בהן קרנות גידור, קרנות הון סיכון, השקעות בתשתיות, השקעה בנדל"ן ועוד. השקעות שכאלה מתאפיינות בחוסר רגולוציה והעדר שקיפות, בשל היותן לא מפוקחות על ידי הרשויות. הבדל משמעותי בין השקעות כאלה להשקעות מסורתיות בשוק ההון הוא שהשקעות בשוק ההון ככלל נתינות למכירה מהירה ובכך מספקות נזילות גדולה. השקעות אלטרנטיביות מתאפיינות בחוסר נזילות, ולרוב ברף כניסה גבוה, עם זאת, לעיתים הן מספקות לתיקי השקעות פיזור מוגבר, ואפשרות להשקעה בתחומים בעלי פוטנציאל תשואה גבוה, שאינם נגישים לכלל המשקיעים.
החוסר ברגולציה ופיקוח ממשלתי הופכים את ההשקעות האלטרנטיביות לכר פורה לתרמיות. מתכננים פיננסים פופולריים מציינים שורה של עקרונות לזיהוי תרמיות, בהם למשל דחיפות לביצוע העסקה, הבטחה של תשואות גבוהות בצורה לא רגילה, עסקאות שהמודל העסקי שלהן לא ברור, התמקדות במטבעות קריפטוגרפיים ועוד.
מאפיינים סוגים > אמנות

במאמר משנת 1986 נבחנו 500 יצירות אומנות שנמכרו לאורך 410 שנים, התשואה הריאלית שהתקבלה הייתה של 0.55% לשנה. מחקר אחר שבחן ציורי שמן איכותיים בשוודיה בין 1985 ל-2016 מצא תשואה ממוצעת של 0.6% בשנה.
מאפיינים סוגים > מימון המונים

בהון עצמי פלטפורמות מימון המונים בהון עצמי מאפשרות ל"קהל" לבחון הזדמנויות השקעה בשלבים מוקדמים שמוצגות על ידי יזמים ולקחת חלק בהון של העסק. בדרך כלל פלטפורמה מקוונת פועלת כמתווכת בין משקיעים למייסדים. פלטפורמות אלו נבדלות רבות בסוגי ההזדמנויות שהן מציעות למשקיעים, מידת בדיקת הנאותות שמבוצעת, דרגת ההגנה על המשקיעים הזמינה, גודל ההשקעה המינימלי ועוד.
מאפיינים סוגים > תשתיות

על פי רוב השקעה בתשתיות הוא נחלתם של משקיעים מוסדיים: קרנות פנסיה, חברות ביטוח וקרנות עושר ריבוניות, עם גישה מוגבלת מאוד למשקיעים כשירים - משקיעים בעלי הון גבוה. עם זאת, ישנן קרנות השקעה בתשתיות שנסחרות כני"ע בבורסה.
מאפיינים סוגים > הון פרטי

הון פרטי מורכב מהשקעות פרטיות בקנה מידה גדול בחברות לא רשומות בתמורה להון. קרנות פרטיות נוצרות בדרך כלל על ידי שילוב כספים ממשקיעים מוסדיים כגון אנשים בעלי הון גבוה, חברות ביטוח, קרנות תרומות אוניברסיטאיות וקרנות פנסיה. כספים אלו משמשים לצד כסף מושאל וכסף של חברת ההון הפרטי עצמה להשקעה בעסקים שלהם פוטנציאל צמיחה גבוה.
מאפיינים סוגים > הון סיכון - השקעה בסטארט-אפ

הון סיכון מורכב מהשקעות פרטיות בחברות סטארט-אפ צעירות בתמורה להון. קרנות הון סיכון נוצרות בדרך כלל על ידי גיוס הון מכסף זרע או ממשקיעים ראשונים. כיום, מימון המונים גם משמש חברות סטארט-אפ לגיוס הון. משקיעים מוסמכים כמו אנשים בעלי הון גבוה, בנקים וחברות אחרות ישקיעו גם הם בחברת סטארט-אפ אם היא תצמח לקנה מידה מספיק גדול.
מאפיינים סוגים > קרנות נדל"ן

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מאפיינים סוגים > הלוואות חברתיות

הלוואות חברתיות או הלוואות p2p (באנגלית: Peer-to-peer Lending) הוא תחום פיננסי המתפתח בשנים האחרונות (כחלק מתחום מימון המונים) ומאפשר לאנשים ולעסקים קטנים לקבל הלוואות הממומנות על ידי אנשים וחברות אחרות, בדרך כלל, צדדים שלישיים לא קשורים. כל זאת, מבלי לעבור דרך גופי המימון המסורתיים כגון בנקים, חברות כרטיסי אשראי או גופי מימון חוץ בנקאיים אחרים, אלא דרך פלטפורמה המשמשת כזירת מפגש בין הלווים למלווים.
בשנים האחרונות נרשמו שורה של כשלים ופשיטות רגל של חברות בישראל שעוסקות בתחומים האלה, בין היתר בשל עליות בשיעור ריבית בנק ישראל, דבר שפגע ביכולת ההחזר של הלווים והוביל להתמוטטות ותופעה של הסתערות משיכות.
הערות שוליים

↑  השקעות אלטרנטיביות מה זה ולמי מתאים, באתר Supermarker, ‏2021-12-17
↑  The 7 Alternative Investments You Should Know | HBS Online, Business Insights Blog, ‏2020-05-07 (באנגלית)
↑  Fraudulent offer of portfolio management and alternative investments (precious metals, wines, etc.) | FSMA, www.fsma.be (באנגלית)
↑  Recognising the red flags of alternative investment scams | Schroders Personal Wealth, www.spw.com
↑   ג'ניה וולינסקי, ההשקעות האלטרנטיביות זולגות לציבור — ממה צריך להיזהר?, באתר TheMarker‏, 10 במרץ 2024
↑  רימון חייט, איך להיזהר מתרמיות פיננסיות? 9 סימני אזהרה, באתר משכנתה יעילה, ‏2021-02-26
↑  William J. Baumol, Unnatural Value: Or Art Investment as Floating Crap Game, The American Economic Review 76, 1986, עמ' 10–14
↑  Dennis Kundu
Alexander Raza, What drives the value of art?, Stockholm School of Economics Fall, 2016, עמ' 1-61
↑  הפניקס, השקעה בתשתיות
↑  מגדל השקעות, תשתיות תחבורה: גופי השקעות פרטיים עשויים להגדיל משמעותית את היקפי ההשקעות שלהם בתחום
↑  השקעה בתשתיות לאומיות, באתר מועדון המשקיעים של אינווסטור 360, ‏2023-04-24
↑  חזי שטרנליכט, ‏הלקח של הפניקס, ההסתבכות של טריא: כך קרסו ההלוואות החברתיות, באתר גלובס, 13 באוגוסט 2023
↑  רועי ויינברגר, ‏הגופים נקלעו לקשיי נזילות. מתי המשקיעים ייראו את הכסף?, באתר גלובס, 26 בנובמבר 2023
קבוצת מרק

| --- | --- |


 נתונים כלליים
 בורסה:  הבורסה לניירות ערך בפרנקפורט (MRK) 
 מייסדים:  Georg Merck, Wilhelm Merck, Carl Merck, Heinrich Emanuel Merck, Friedrich Jacob Merck 
 תקופת הפעילות:  1668–הווה (כ־356 שנים)
 חברות בנות:  קבוצת מרק (הודו)  קבוצת מרק (ספרד)  קבוצת מרק (קנדה)  קבוצת מרק (הממלכה המאוחדת)  Seven Seas Limited 
 מיקום המטה:  דרמשטאדט 
 משרד ראשי:  דרמשטאדט
 ענפי תעשייה:  פרמצבטיקה, כימיקלים
 מוצרים עיקריים:  גביש נוזלי 
 הכנסות:  12.8 מיליארד דולר (2015)
 מנכ"ל:  Belén Garijo 
 עובדים:  50,000 (2015)
  
 www.merckgroup.com
 
קבוצת מרק (Merck Group) היא חברת ענק גרמנית, המייצרת תרופות, כימיקלים וגבישים נוזליים. מטה החברה נמצא בדרמשטאדט, גרמניה, ועובדים בה מעל 50,000 עובדים ב-70 מדינות, בכללן ישראל. החברה רשומה בבורסת ה-DAX בגרמניה.
מרק נוסדה בשנת 1668, והיא מחברות הענק הוותיקות בעולם, וכן אחת מחברות התרופות הגדולות בעולם. חברת התרופות האמריקנית מרק נוסדה ב-1891 כחברת-בת של קבוצת מרק, אך התפצלה ממנה והפכה לעצמאית ב-1917. כיום אין קשר בין החברות, והן אף מתחרות זו בזו בתחום התרופות.
פעילות בישראל

לחברה 6 מרכזים בישראל. היא החלה את פעילותה בשנת 1970. אתריה בישראל עוסקים ב-3 תחומי פעילות: בריאות, מדעי החיים ואלקטרוניקה. חברת "אינטר-לאב" מיבנה, היא מרכז המחקר והפיתוח בישראל בתחום הביופארמה. ב-2011 פורסם כי החברה עומדת להקים בישראל חממת ביומד, ו"מרק-סרונו", חטיבת הביוטק של מרק, תשקיע במיזם כ-10 מיליון אירו למשך שבע שנים. ב-2015 רכשה את חברת קיולייט ננוטק (Qlight Nanotech) הירושלמית, אשר מפתחת טכנולוגיה למסכי סמארטפון, והפכה אותה למרכז הפיתוח בתחום החומרים בישראל. ב-2014 רכשה את סיגמא-אולדריץ' האמריקנית ב-17 מיליארד דולר, ועובדיה בישראל הפכו לעובדי קבוצת מרק. מקורם של כמה ממוצרי הדגל של החברה הוא בישראל, ובהם התרופות רביף וארביטוקס, שתיהן פרי מחקרים של מכון ויצמן למדע.